GeneRally

GeneRally on suomalaisten Hannu ja Jukka Räbinän kehittämä ilmainen ajopeli, joka julkaistiin vuonna 2002. Peli on ollut vuodesta 2003 asti kuukaudesta toiseen Suomipelit.comin lataustilastojen kärkipaikoilla.Suomipelit.com: Pelien lataustilastot Kilpailuun ottaa osaa maksimissaan kuusi autoa, joita ohjaa ihmispelaaja tai tekoäly. Peliä kuvataan useimmissa radoissa hieman yläviistosta. Mukana tulevalla rataeditorilla voi luoda omia ratoja vapaasti, ja editoriin saa itsekin tehtyä omia rataelementtejä. Peli on kolmiulotteinen, mutta muistuttaa grafiikaltaan ja pelituntumaltaan vanhoja klassikkopelejä, kuten suomalaista Slicks ’n Slideä ja Atarin vuonna 1986 julkaistua Super Sprintiä. Netissä on paljon ilmaisia apuohjelmia GeneRallyyn, kuten autoeditori, radan esikatseluohjelma ja yörataohjelma. == Autoja == === General === General on pelin maskotti. Se on kuin Formula 1 -auto, mutta ilman aerodynaamisia siipiä. Sitä voidaan käyttää aktiivisesti lähes kaikilla ratapinnoilla. General takaa ajajalleen vauhdikasta menoa ja taitavammalle kuskille hyvät kierrosajat. === Formula === Auto, joka muistuttaa Generalia, mutta on voimakkaampi, painavampi, ja siinä on etu- ja takasiivet. Johtuen sen uniikista ajettavuudesta asfaltilla tämä auto on monien pelaajien valinta. Kiitos Formulan tasaisennopean vauhdin ja hyvien kääntymisominaisuuksien, se on ehkä pelaajien eniten suosima auto. Se ei kuitenkaan ole kovin kilpailukykyinen maastossa. === Onewheeler === Onewheeler on varsin erikoinen, sillä siinä on vain yksi pyörä keskellä auton alla. Se ei ole kovinkaan nopea asfaltilla, mutta maastossa Onewheeler pärjää nopeimmillekin autoille. Varsinkin lumella Onewheeler on vahvimmillaan, millä se pääsee eteenpäin vaivatta muiden autojen liukastellessa. Haittapuolena se on yksi keveimmistä autoista, minkä vuoksi raskaamman auton on helppo kiilata se radalta. === McTurbo === McTurbo muistuttaa paljolti kiihdytysautoa: se on pitkä ja siinä on siivekkeet, avo-ohjaamo ja isot takarenkaat. McTurbo onkin pelin nopein auto, jollei pelaajien omatekoisia autoja lasketa. Nopeuden hintana on hankala käännettävyys ja pitkä jarrutusmatka, minkä vuoksi se ei sovi tiukkamutkaisiin ratoihin. McTurbo on vaikea vastus varsinkin suoremmilla asfalttiradoilla, mutta taitava kuljettaja pärjää sillä myös vähän hankalemmillakin rataosuuksilla. Auto ei ole parhaimmillaan maastossa eikä varsinkaan lumella, koska se alkaa liukkaalla pinnalla helposti liukua. ==Julkaisuhistoria== * 16. toukokuuta 2002 versio 1.0 Beta * 8. heinäkuuta 2002 versio 1.0 * 26. heinäkuuta 2002 versio 1.01 * 5. syyskuuta 2002 versio 1.02 * 17. joulukuuta 2002 versio 1.03 * 21. maaliskuuta 2003 versio 1.04 * 22. joulukuuta 2003 versio 1.05ce * 22. joulukuuta 2003 versio 1.05 * 18. helmikuuta 2011 versio 1.10 * 25. maaliskuuta 2011 versio 1.10b * 2. toukokuuta 2011 versio 1.10c * 8. heinäkuuta 2012 versio 1.20 * 9. heinäkuuta 2012 versio 1.20b * 6. elokuuta 2012 versio 1.20c * 6. tammikuuta 2018 versio 1.20d ==Järjestelmävaatimukset== * 200 MHz tai nopeampi suoritin * 16 Mt tai enemmän keskusmuistia * 2 Mt tai enemmän kovalevytilaa * DirectX-yhteensopiva näytönohjain * Windows 95 tai uudempi * DirectX 8.0 tai uudempi * Hiiri * Näppäimistö ==Aiheesta muualla== * GeneRallyn Internet-sivut * GeneRally Italian Portal * GR.F1 Formula One World Championship * GR.F1 Formula One World Championship 2007 * GR.F1 Formula One World Championship 2008 * GR.F1 Formula One World Championship 2009 == Lähteet == Luokka:Vuoden 2002 videopelit Luokka:Ajopelit Luokka:Freeware-pelit Luokka:Suomessa kehitetyt videopelit